Ծնվելով և հասակ առնելով Բոմբեյի ազնվականական ընտանիքներից մեկի երաժշտական միջավայրում` ի զարմանս շատերի, Զուբինը նախապատվությունը տվել է բժշկագիտությանը: Այդուհանդերձ, գենետիկ շնորհների հարաճուն պոռթկումով, 18 տարեկանում ընդունվել է Վիեննայի երաժշտական ակադեմիա: Ուսումնառության 7 տարիներին զուգահեռաբար սովորել է կոնտրաբաս և հարվածային գործիքներ նվագել: Հարաճուն մասնագիտացումն ու բեղուն աշխատանքը Վիեննայի և Բեռլինի, Մոնրեալի և Լոս Անջելեսի, Մյունխենի և Նյու-Յորքի, մի շարք ուրիշ երաժշտախմբերի հետ, նրան շատ շուտով դարձրել են աշխարհի առավել պահանջված նվագախմբային և օպերային դիրիժորներից մեկը: